|  |  |
| --- | --- |
|    | **Šiam straipsniui ar jo daliai trūksta išnašų į šaltinius.**Jūs galite padėti Vikipedijai pridėdami tinkamas išnašas su šaltiniais. |

| Porto Novas*Porto-Novo* |
| --- |
| *Porto Novo mečetė* |
|  |
| 

Porto NovasPorto Novas

6°29′50″ š. pl. 2°36′18″ r. ilg.﻿ / ﻿6.49722°š. pl. 2.60500°r. ilg.﻿ / 6.49722; 2.60500﻿ (Porto Novas)Koordinatės: 6°29′50″ š. pl. 2°36′18″ r. ilg.﻿ / ﻿6.49722°š. pl. 2.60500°r. ilg.﻿ / 6.49722; 2.60500﻿ (Porto Novas) |
|  |
| Laiko juosta: (UTC+1) |
|  |
| **Valstybė** | Benino vėliava Beninas |
|  |
| **Gyventojų** (2002) | 223 552  |
| **Plotas** | 110 km² |
| **Tankumas** (2002) | 2 032 žm./km² |
| **Altitudė** | 38 m |
|  |
|  **Vikiteka** | Porto Novas |

**Porto Novas** (pranc. *Porto-Novo*) – miestas pietų Benine, oficiali šalies sostinė (faktiškoji – Kotonu). 223,6 tūkst. gyventojų (2002). Išsidėstęs Porto Novo lagūnoje (Gvinėjos įlankos dalis). Tai vienas didžiausių šalies miestų, didelis uostamiestis, administracinis ir verslo centras. Apylinkėse vystoma žemės ūkio veikla. Mieste yra Valstybinė biblioteka, archyvas, Taikomųjų mokslų institutas, sena portugalų statyta katedra.

Istorija
--------

| Gbe valstybė:Adžačė |
| --- |
|  |
| Šalis | Beninas |
| Tautos | fonai |
| **Laikotarpis** | Nuo XVII a. |
| **Miestai** | **Porto Novas** |
| **Valdovas** | Adžačės ahosu |
|  |
|  |

Gyvenvietė tikriausiai buvo įkurta XVII a. pabaigoje kaip mažos fonų valstybėlės **Hogbonu** sostinė. Ji buvo įkurta išeivio iš adžų Ardros valstybės, vieno iš trijų brolių, Te-Agbanlin, kuris, kaip ir Dahomėjoje, titulavosi ahosu.

XVII a. pab. portugalai čia įkūrė savo prekybos postą, gyvenvietė palaipsniui tapo Afrikos vergų prekybos su Amerika tašku. XVIII a. valstybę nukariavo Dahomėjos karalystė, tačiau ji išlaikė autonomiją ir vietinę dinastiją. Maždaug nuo to laiko ji buvo vadinama **Mažaja Ardra** arba **Adžače** (*Adjatché*).

XIX a. viduryje Prancūzai sudarė sutartį su Adžačės valdovu Tofa II (1874-1908), įkurdami čia Porto Novo protektoratą, kuris tapo svarbiausia prancūzų baze Vergų krante. 1894 m. nukariavę Dahomėjos karalystę, prancūzai Porto Novą pavertė savo Dahomėjos kolonijos (būsimo Benino) administraciniu centru. 1960 m. šaliai gavus nepriklausomybę, Porto Novas tapo sostine. 

Nors prancūzų laikais išlaikyta tradicinė Adžačės monarchija, 1975 m. įkūrus Benino Liaudies Respubliką, karalystė panaikinta.

Pavadinimo kilmė
----------------

Portugalų kalba *porto novo* reiškia „naujas uostas". Vietos gyventojai miestą kartais vadina *Hogbonou* arba *Adjacé*.

Sportas
-------

* AS Dragons FC de l'Ouémé – futbolo klubas;
* Šarlio de Golio vardo stadionas (pranc. *Stade Charles de Gaulle*) – stadionas pavadintas Charles de Gaulle garbei. Namų rungtynes žaidžia AS Dragons FC de l'Ouémé, Aiglons FC. Stadiono talpa 15 000 žiūrovų.

Išnašos
-------

1. ↑  Globalsportsarchive
2. ↑  liberte-algerie.com. „ÉCHOS DE PORTO-NOVO : Toute l'actualité sur liberte-algerie.com". Suarchyvuotas originalas 2016-08-16. Nuoroda tikrinta 9 October 2016. `{{cite web}}`: Nežinomas parametras `|dead-url=` ignoruotas (`|url-status=` suggested) (pagalba)


|  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Ž • A • R**Vergų kranto valstybės**  |
| --- |
|  |
| Eve | 
Agvė • Anlo • Asogli • Be • Kpandas • Kpesi • Notsė • Peki • *vaciai* • *vudu* |  |
|  |
| Gen | 
Agbodrafas • Anehas • Glidži • Lolanas • Popas |
|  |
| Adžai | 
Tado • Ardra (*aizai*) |
|  |
| Fonai | 
Dahomėjos karalystė • Hogbonu / Adžačė (*gun*) • *ci* • *defiai* • *vemiai* |
|  |
| Pakrantės tautos | 
Agbanankinas (*fla*) • Hveda (*hvelai*) • tofinai • gbesiai • kotafonai • sahviai |

 |